Informácie o respondentovi:

* rok narodenia: 1991
* pohlavie: muž
* kraj: Jihomoravský kraj
* vzdelanie: stredoškolské s maturitou
* rodinný stav: slobodný
* ek. činnosť: študent

Zber dat:

* chatový rozhovor

Reflexívne poznámky:

* vzťah s participantom: spolužiak
* osobné poznámky: osobne sa podieľa na niektorých projektoch KISKu

4. Semester, prezenčná forma štúdia, bakalársky stupeň

Rozhovor:

*Ako si sa dozvedel o KISKu?*

Najskôr som študoval jeden semester na Fakulte informačných technológií VUT, kde ma to veľmi neoslovilo, ani ma to nebavilo a vedel som, že pôjdem niekam inam. Vedel som, že chcem zostať v Brne a tak som si vylučovacou metódou našiel niekoľko oborov na rôznych fakultách, postupne ich vyškrtával a zisťoval si o nich ďalšie informácie. Pri hľadaní som našiel aj KISK.

*Prihlášku si si podal len na KISK, či aj niekam inam?*

Ešte som si dal prihlášku na Fakultu informatiky MU, na Fakultu sociálnych štúdií a na Právnicku fakultu.

*Prečo si si nakoniec vybral KISK?*

Ja som bol hrozne nerozhodný keďže ma prijali všade kam som si podal prihlášku. Takže som potom zvažoval a čítal si všetky dostupné informácie, čo som našiel a tak. Informatiku som po traume z VUT nechcel a od práva ma odradilo to, že je to päťročný obor. KISK vyzeral zaujímavejšie, než sociológia... Nechcel som sa úplne odstrihnúť od technológií ale páčilo sa mi, že sa to spája s humanitnými vedami a nie je to výlučne práca za počítačom. KISK nakoniec vyhral, aj keď som o ňom nič moc nevedel, čo sa týka obsahu a formy.

*Si so svojím výberom zatiaľ spokojný?*

Áno, veľmi. Nedokážem si predstaviť veľa iných oborov, kde by som vydržal. Toto ma baví. Tiež sa mi páči ten otvorený, komunitný a priateľský prístup. Mám pocit, že som mal pri výbere šťastnú ruku.

*Je ešte niečo, čo sa ti na KISKu páči, čo by stálo za zmienku?*

Motivačný kurz ma motivoval dosť, prvé prednášky so Škyříkom a Lorenzom tiež. Veľmi oceňujem, že to nie je masový obor, oproti tomu FIT určite. Tiež sa mi páči, že sa časom zoznámiš aj s ľuďmi z ostatných ročníkov a funguje to ako taká neformálna pomoc so štúdiom.

*Niečo, čo ťa nehnevalo, alebo by si zmenil?*

Asi by som sa snažil nováčikom trošku viac objasniť, čo vlastne študujú, ja som to pochopil až po prvom roku. Občas ma štvú tímové projekty, pretože niektorý ľudia sa len tak vezú a nič nerobia, ale za to KISK nemôže.

*Máš nejaké plány do budúcnosti, spojené s oborom?*

Nerád plánujem veci veľmi dopredu. Veľmi pravdepodobne dokončím bakalára a tiež pôjdem aj na magistra. O budúcej práci mám len hmlisté predstavy. Asi by som nechcel vyložene pracovať v knižnici a od rána do večera radiť knižky a sedieť za pultom.

*Chceš ešte niečo povedať?*

Asi, že som tam fakt išiel viac-menej náhodne a s malými očakávaniami. Mal som pocit, že po tom fiasku s VUT už nedoštudujem asi nič, ale KISK ma začal baviť a tiež mi to celkom ide. A sú tam super ľudia.